Hannaði fatalínu sem á að gagnast flóttafólki Ritstjórn skrifar 27. maí 2016 18:00 Flíkunum er hægt að breyta í tjald en hugmyndin er ætluð flóttafólki . Mynd / Getty Fatahönnunarneminn Angela Luna fór heldur óvenjulegar leiðir þegar hún hugsaði útskriftarverkefnið sitt úr Parsons , einum virtasta tískuháskóla heims . Þegar hún kynnti línuna sagði hún að í fyrra hafi hún fylgst grannt með flóttamannavandanum sem herjaði í Sýrlandi og Evrópu og þá hafi henni mest langað til þess að skipta um námsferil og fara í stjórnmálafræði . Sem betur fer gerði hún það ekki og ákvað í staðin að nota það sem hún hafði á milli handanna til þess að reyna að hjálpa til . Hún væri hrifin af hugmyndinni að hanna fatnað sem að leysa vandamál í staðin fyrir að vera bara falleg . Í lokin hafði hún skapað fatalínu þar sem fallegur og praktískur fatnaður fyrirflóttamenn gat einnig orðið tjöld í góðri stærð til þess að sofa í . Angela hlaut Womenswear Designer of the Year verðlaunin í skólanum og hefur hlotið mikla athygli í fjölmiðlum vestanhafs . Ef að fötin munu einhverntíman komast í almenna sölu munu þau eflaust gagnast mörgum en þetta er einnig mikilvægt skref og umræða um stöðu flóttafólks um allan heim .